./data/phi0426/phi001/phi0426.phi001.perseus-lat1.xml
Anonymous
d  XII  Kal  April, postero die productis universis copiis progressus ab suis castris milia passuum V, a Scipionis circiter duum milium interiecto spatio, in acie constitit  Postquam satis diuque adversarios ab se ad dimicandum invitatos supersedere pugnae animadvertit, reducit copias posteroque die castra movet atque iter ad oppidum Sarsuram, ubi Scipio Numi-darum habuerat praesidium frumentumque comportaverat, ire contendit  Quod ubi Labienus animadvertit, cum equitatu levique armatura agmen eius extremum carpere coepit atque ita lixarum mercatoruinque qui plaustris merces portabant interceptis sarcinis addito animo propius audaciusque accedit ad legiones, quod existimabat milites sub onere ae sub sarcinis defatigatos pugnare non posse  Quae res Caesarem non fefellerat: namque expeditos ex singulis legionibus trecenos milites esse iusserat  Itaque eos in equitatum Labieni immissos turmis suorum suppetias mittit  Tum Labienus conversis equis signorum conspectu perterritus turpissime fugere contendit  Multis eius occisis, compluribus vulneratis milites legionarii ad sua se recipiunt signa atque iter inceptum ire coeperunt  Labienus per iugum summum collis dextrorsus procul subsequi non destitit